
Egy népszavazás konzekvenciája: A skót függetlenedési törekvések jelene és az ehhez vezető út

Dolgozatunk témája a skót függetlenedési törekvések előzményei, jelene és és egy népszavazás konzekvenciái . Az általunk választott témát azért tartjuk aktuálisnak, mert ez a kérdés alapvető hatással lehet az Európai Unió tagállamainak viszonyára, és az Európai Unió működésére. Amennyiben sikeres lett volna ez a népszavazás, úgy ez gyújtópont lehetett volna más népcsoportok függetlenedési törekvéseiben is, ugyanakkor még így ebben a sikertelen formában is jelentős hatást gyakorolhat az Európai Unió egészére és a skótokhoz hasonlóan függetlenséget vagy legalább szélesebb körű autonómiát kívánó nemzetekre.
A dolgozat négy részből épül fel. Először az angol-skót ellentét történelmi előzményeit mutatjuk be, ezen belül a Nagy-Britannia létrejöttéig vezető utat, az unió és az Egyesült Királyság létrejöttét, Skócia helyzetét az ipari forradalom idején, a skót nacionalizmus és munkásmozgalom kezdeteit, végül a Skót Nemzeti Párt születését. A második rész a napjainkban zajló függetlenségi törekvéseket tárgyalja. Ezen belül kiemeljük a Skót Nemzeti Párt programját, a 2011-es választási áttörést, a népszavazás kiírásának körülményeit, a választási hangulatot és a Fehér Könyvet. A dolgozat harmadik részében a függetlenség mellet és ellen szóló érveket vizsgáljuk meg. Ezen belül kiemelendő témakörök az önálló állam lehetősége és annak gazdasági alapjai, a gazdasági erőforrások allokációja és ezek példája más országokból, valamint az angolokkal való viszony kérdése.Az utolsó részben pedig magát a népszavazás menetét,a kudarc lehetséges okait és a konzekvenciákat tárgyaljuk



